
 17.12.2020
 BG
 Официален вестник на Европейския съюз
 L 426/18
 РЕГЛАМЕНТ ЗА ИЗПЪЛНЕНИЕ (ЕС) 2020/2119 НА КОМИСИЯТА
 от 16 декември 2020 година
 за подновяване на разрешението за употреба на препарат от лимонена киселина, сорбинова киселина, тимол и ванилин като фуражна добавка за всички видове свине (отбити), пилета, отглеждани за угояване, пилета, отглеждани за носачки, всички видове птици с по-малко стопанско значение, отглеждани за угояване и всички видове птици с по-малко стопанско значение, отглеждани за носачки, и за отмяна на регламенти (ЕС) No 1117/2010 и (ЕС) No 849/2012 (притежател на разрешението Vetagro S.p.A)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
 (2)
 Употребата на препарата от лимонена киселина, сорбинова киселина, тимол и ванилин като фуражна добавка беше разрешена за период от 10 години за отбити прасенца с Регламент (ЕС) No 1117/2010 на Комисията (2) и за пилета за угояване, пилета, отглеждани за носачки, всички видове птици с по-малко стопанско значение, отглеждани за угояване и за носачки и отбити животни от рода свине (Suidae), различни от домашни свине (Sus scrofa domesticus), с Регламент (ЕС) No 849/2012 на Комисията (3).
 (3)
 В съответствие с член 14, параграф 1 от Регламент (ЕО) No 1831/2003 притежателят на разрешението подаде заявление за подновяване на разрешението за употреба на препарата от лимонена киселина, сорбинова киселина, тимол и ванилин за всички видове свине (отбити), пилета за угояване, пилета, отглеждани за носачки и всички видове птици с по-малко стопанско значение, отглеждани за угояване и за носачки, с искане добавката да се класифицира в категорията „зоотехнически добавки“. Посоченото заявление бе придружено от данните и документите, изисквани съгласно член 14, параграф 2 от Регламент (ЕО) No 1831/2003.
 (4)
 В становището си от 17 март 2020 г. (4) Европейският орган за безопасност на храните („Органът“) заключи, че при предложените условия на употреба препаратът от лимонена киселина, сорбинова киселина, тимол и ванилин не се отразява неблагоприятно върху здравето на животните и безопасността на потребителите, нито върху околната среда. Освен това органът стигна до заключението, че добавката се счита за потенциален дразнител на кожата и очите и кожен и респираторен сенсибилизатор. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката.
 (5)
 При оценката на препарата от лимонена киселина, сорбинова киселина, тимол и ванилин беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Разрешението за употреба на посочената добавка следва съответно да бъде подновено.
 (6)
 Вследствие подновяването на разрешението за употреба на препарата от лимонена киселина,